ભાજપ નેતા વિનય કટિયાર ઐલાન કરે છે કે “જો બાબરી મસ્જિદ ઉપરનો દાવો જતો કરવામાં આહીં આવે તો અમે દેશની બીજી ૬૫૦૦ મસ્જિદો ઉપર દાવો કરીશું.” ‘સાવરકર રાષ્ટ્રીય સ્મારક’ નામની સંસ્થા ૨૬ ફેબ્રુઆરીના રોજ સાવરકરના એક પુસ્તક ‘ઇસુ ખ્રિસ્તનો પરીચય’ તે મરાઠીમાં પુનઃપ્રકાશિત કરવા જઈ રહી છે જેમાં લખાયું છે કે “ખ્રિસ્તી ધર્મ હિન્દુ ધર્મનો ભાગ છે – ઇસુ ખ્રિસ્ત તામિલ હિન્દુરૃપે જનમ્યા હતા!” જૂઠની પણ આખરે હદ હોય છે! મનઘડત તથ્યો ઉભાં કરીને અને તર્કઆધારિત સંશોધનો રચીને દેશનો ઇતિહાસ ફરીથી લખાઈ રહ્યો છે જેનો સાચા ઐતિહાસિક તથ્યો સાથે કોઈ મેળ બેસતો નથી.. ભારતની નવી પેઢીના માનસમાં સંકુચિત માનસિકતા રચિત સાવ ખોટી અને મનઘડત હકીકતો ઘુસાડવાના વ્યવસ્થિત પ્રયાસો થઈ રહ્યા છે. મીડિયા ચેનલો ઉપરની ચર્ચાગોષ્ઠિઓમાં તથ્ય આધારિત અને સચોટ દલીલો તથા સાચા પ્રમાણો રજૂ કરતી શાંતિ અને સૌમ્ય તથા સભ્યતાપૂર્વકની ચર્ચાના બદલે બુમબરાડા, કટુ વાકબાણો, તિરસ્કારભર્યા શબ્દ પ્રયોગોનો મારો ચલાવીને પ્રજામાનસને ભ્રમિત કરવાનું રીતસરનું કારસ્તાન ચાલી રહ્યું છે. સંકુચિત માનસિકતાથી પ્રભાવિત ધંધાદારી ટી.વી. ચેનલો રોજબરોજ આવાં શાબ્દિક તોફાનો ધરાવતી ચર્ચાગોષ્ઠિઓ પ્રદર્શિત કર્યે જાય છે. જેના પાછળનો આશય સહેજે સમજી શકાય એમ છે.શિક્ષણ વ્યવસ્થા દિવસે દિવસે કથળતી જાય છે. સરકારી દવાખાનાઓમાં ભાગ્યે જ કોઈ સારી સેવાઓ ઉપલબ્ધ છે. અમારા ગામમાં પલ્બીક હેલ્થ સેન્ટર છે જ્યાં ડીગ્રીધારી મેડીકલ ઓફિસરની હાજરી ભાગ્યે જ જોવા મળે છે. આ જ આવશે, કાલ આવશે, ફલાણા દિવસે આવશે એવા જવાબો સાંભળવા મળે છે. દવા આપનાર વિભાગમાં બેઠેલ કર્મચારી દર્દીને પુછપરછ કરી રજીસ્ટર નોંધ કરે છે અને પોતે જ નિર્ણય લઈને બેચાર જાતની ગોળીઓ આપી દર્દીને રવાના કરી દે છે. મને પોતાને બેત્રણ વાર આવો અનુભવ પ્રત્યક્ષ થયો છે. લાખો ઉચ્ચશિક્ષિત યુવાનો રોજી મેળવવા માટે મજબૂરીથી પોસ્ટમેનની નોકરી કરવી પડે છે એ જોઈને તેના પ્રત્યે અનુકંપા જાગે છે. ખાનગી દવાખાનાઓ દર્દીઓની રીતસર લુટ ચલાવી રહ્યા છે. જોકે થોડીક સેવાભાગી સંસ્થાઓ વડે ચાલતી હોસ્પીટલો કીફાયત ભાવે દર્દીઓને સારવારની સેવા જરૃર આપે છે પણ તેમની સંખ્યા આટામાં નમક જેટલી છે. વિદ્યુત પુરવઠા સપ્લાય વ્યવસ્થા પણ કથળેલી હાલતમાં છે. ઉત્તર ભારતના રાજ્યોના ઘણા ગ્રામ વિસ્તારોને ચોવીસ કલાકમાંથી ભાગ્યે જ આઠ-દસ કલાક વિદ્યુત પ્રવાહ મળે છે. એસ્ટેટ વ્યવસાય તો સાવ ખાડે બેસી ગયો છે. થોડા રાજમાર્ગોને છોડી ગ્રામ્ય વિસ્તારોના રસ્તાઓની હાલત અત્યંત ખરાબ છે. જેને લઈને વારંવાર અકસ્માતો સર્જાય છે. પરિસ્થિતિઓ આટલી ગંભીર અને ઉચાટ પેદા કરનારી છે ત્યારે રાષ્ટ્ર નેતાઓ આપસમાં બાખડતા રહેવાથી અને ભાગ્યે જ પુરા થાય એવા વચનો આપ્યે જવાથી આગળ વધતા નથી. કહેવત છે કે ‘પ્રજા સુખી તો રાજા સુખી’ પણ હાલત એવી થઈ ગઈ છે કે ‘પ્રજા દુઃખી અને રાજા સુખી’! હવે બસ એક જ રસ્તો છે. તમામ મતભેદોને બાજુએ મુકીને પ્રજા એ જ હવે જાગવું પડશે. ફેરફાર તો જ શક્ય બનશે. /